**Programi obrazovanja i osposobljavanja za vašu novu priliku na tržištu rada**

**Zašto je potrebno cjeloživotno učenje?**

Pripremili smo programe kojima vam želimo pružiti što više korisnog i praktičnog znanja s kojim ćete lakše postizati uspjeh u poslovnom i privatnom životu.

Ako u ovom trenutku niste zadovoljni poslom koji radite ili postoje mogućnosti prestanka sadašnjeg zaposlenja, ili želite nešto drugo, novo, više, bolje, prilika je upisati već danas i završiti edukaciju programa koji će vam nakon završetka omogućiti da krenete naprijed, povećate svoja znanja, poboljšate vještine i postanete traženi na tržištu rada.

Naši programi pomoći će vam da povećate svoju zapošljivost kroz različite moguće oblike radnog angažiranja, i to u programima u kojima, prema analizi tržišta rada, postoji potražnja kako u ovom trenutku tako i u budućnosti.

**Kome su namijenjeni edukacijski programi ?**

Zaposlenima, nezaposlenima, osobama koje su utvrđene kao organizacijski ili tehnološki višak, mladima, starijima, studentima, učenicima, svima prema osobnim potrebama ili potrebama njihovih sadašnjih ili budućih poslodavaca, onima koji žele sigurna ili bolja primanja, onima koji žele nastavak obrazovanja, za samopouzdanje, za zadovoljstvo samim sobom, za promjenu kvalitete života, za ravnotežu između privatnog i poslovnog vremena, i dr.

**Usklađenost s propisima i e-radna knjižica**

Svi programi su verificirani od strane Ministarstva znanosti, obrazovanja i sporta, nakon uspješnog završetka svaki polaznik dobiva odgovarajuće Uvjerenje koje se upisuje u e-radnu knjižicu.

**Naša podrška završenim polaznicima**

Nakon završetka programa obrazovanja i osposobljavnja polaznicima pružamo podršku pri izradi poslovnog plana i pružamo informacije o mogućnostima korištenja određenih poticajnih sredstava za samozapošljavanje, osnivanje obrta, zadruge ili jednostavnog društva s ograničenom odgovornošću, odnosno povezujemo ih s drugim partnerima u svrhu njihovog radnog angažiranja i korištenja drugih pogodnosti.

**Koje edukacijske programe smo vam pripremili?**

Naziv programa **Program osposobljavanja za poslove Dadilje**

Trajanje 400 nastavnih sati

Vrsta programa Program osposobljavanja

Opis programa Završetkom programa osposobljavanja polaznice će biti osposobljene skrbiti se samostalno o zdravlju i sigurnosti djeteta do 14. godine života i obavljati djelatnost dadilje prema zakonskim propisima i pravilima struke. Polaznice će naučiti komunicirati s djecom, roditeljima i suradnicima na primjeren način i skrbiti se o emocionalnom, tjelesnom, intelektualnom i socijalnom razvoju djeteta. Provoditi uravnoteženu, raznovrsnu i zdravu prehranu djeteta, provoditi higijenu i odijevanje djeteta rane, predškolske i školske dobi. Naučit će organizirati igru, rekreaciju i zabavu za dijete, nadzirati školske obveze i ostale aktivnosti djeteta prema uputi roditelja. Završetkom programa naučit će primijeniti pravila zaštite na radu, zaštite od požara i pružanja prve pomoći.

Uvjeti za upis

Završeno najmanje trogodišnje srednjoškolsko obrazovanje

Uvjerenje obiteljskoga liječnika o psihofizičkoj sposobnosti za obavljanje poslova dadilje

Oblik nastave Konzultativno-instruktivni

Cijena 4.200 kn

Isprave potrebne za upis

Završna svjedodžba srednje škole

Osobna iskaznica

Rodni list

Domovnica

***Što nas čini najboljima?***

* Desetljeće iskustva u pružanju obrazovnih usluga
* Pristupačna cijena Programa
* Plaćanje gotovinom ili karticom, odjednom ili na rate
* Termini programa prilagođeni radnom vremenu
* Osigurana stručna praksa
* Tim izvrsnih predavača - Stručna je voditeljica programa gospođa **Vesnica Rašić**, predsjednica Hrvatske udruge dadilja i ujedno dadilja s dugogodišnjim iskustvom

***Svakom našem polazniku osigurani su:***

* **Rekviziti za vježbu**
* **Svi potrebni materijali za polaganje ispita**
* **Stručna praksa**: Potpisani ugovori s tri obrta i Caritasom Zagrebačke nadbiskupije

Palčić – obrt za čuvanje djece

Delfin – obrt za čuvanje djece

Dadilja teta Ljilja - obrt za čuvanje djece

Naziv programa **Program osposobljavanja za poslove Njegovatelja/ice starijih i nemoćnih osoba**

Trajanje 500 nastavnih sati

Vrsta programa Program osposobljavanja

Opis programa Prema preuzetim podacima s portala MojPosao.hr, na **listi najbolje plaćenih poslova** u budućnosti nalazi se njegovatelj starijih osoba u njihovim domovima. Pučko otvoreno učilište Petar Zrinski, **vodeći se interesima polaznika i potrebama tržišta rada**, nudi Program osposobljavanja za njegovatelja/icu starijih i nemoćnih osoba. Program polaznicima pruža konkretna znanja i vještine koje će omogućiti lakše zapošljavanje u vrijeme kada je ponuda poslova ograničena. Polaznik će po završetku programa moći razlikovati, odabrati i koristiti odgovarajuće postupke u njezi starijih, nemoćnih i bolesnih osoba. Prepoznati promjene u procesu starenja zdravih i bolesnih osoba. Komunicirati na primjeren način s korisnicima i primijeniti pravila poslovnog bontona. Primijeniti pravila i postupke higijene prostora i pribora i primijeniti pravila zaštite na radu i pružiti prvu pomoć.

Uvjeti za upis Završena osnovna škola

Navršenih 18 godina

Liječničko uvjerenje o psiho-fizičkoj sposobnosti obavljanja poslova njegovatelja/ice.

Oblik nastave Konzultativno-instruktivni

Cijena 4.000 kn

Isprave potrebne za upis

Završna svjedodžba osnovne škole

Osobna iskaznica

Domovnica

Rodni list

***Što Program čini najboljim?***

• Osigurani nastavni materijali

• Osigurana stručna praksa

• Izvođenje vježbi u specijaliziranoj učionici opremljenoj za vježbe

• Upis zanimanja u e-radnu knjižicu

Naziv programa

**Program osposobljavanja za poslove Postavljača/ice monomernih folija na 2D površine i polimernih folija na 3D objekte**

Trajanje 210 nastavnih sati

Vrsta programa Program osposobljavanja

Opis programa Polaznik će po završetku programa razlikovati vrste folija i objasniti njihovu namjenu, razlikovati lakirane zaštitne folije za stakla i folije za auto stakla, koristiti postupke postavljanja monomerne folije na 2D površinu i pokazati postupke skidanja starih monomernih folija s 2D površine. Koristit će sredstva za obradu površina za lijepljenje folija, izvesti dizajniranje folije u jednostavnom računalnom programu i rukovati uređajima i alatima za postavljanje folija. Polaznik će identificirati specifičnosti polimernih folija za 3D objekte, prikazati postavljanje polimerne folije na cijelo vozilo i brod te koristiti postupak skidanja starih polimernih folija s 3D objekata. Primijeniti zakonsku regulativu iz zaštite na radu. Prepoznati mogućnosti pokretanja vlastitog poduzetničkog pothvata. Postaviti monomernu foliju na 2D površinu (staklo ili auto staklo) i polimernu foliju na 3D objekt (vozilo ili brod) na pravilan način.

Uvjeti za upis Završena osnovna škola

Napunjenih 18 godina starosti

Liječničko uvjerenje o zdravstvenoj sposobnosti za obavljanje ovih poslova

Osnovna informatička pismenost čija će se provjera izvršiti u ustanovi prije upisa u program ili polaznici prilažu uvjerenje (pisani dokaz) o potrebnim kompetencijama.

Oblik nastave Redovna nastava ili konzultativno - instruktivna

Cijena 7.200,00 kn (Zagreb)

Uvjerenje Polazniku koji uspješno obavi završnu provjeru stečenih znanja i vještina izdaje se uvjerenje o osposobljenosti za poslove postavljača/ice monomernih folija na 2D površine i polimernih folija na 3D objekte.

Isprave potrebne za upis

Završna svjedodžba osnovne škole

Osobna iskaznica

Rodni list

Domovnica

Liječničko uvjerenje

Dodatne posebnosti ovog programa

Pučko otvoreno učilište Petar Zrinski jedino je učilište u Hrvatskoj i EU koje ima rješenje nadležnog ministarstva i odobren program osposobljavanja za postavljača folija.

* Naglasak je na praktičnoj nastavi gdje se uz stručno vodstvo uči o **najsuvremenijim tehnikama postavljanja folija** na različite površine. Naučite rukovati folijama; oblagati i skidati folije s dijelova ili cijelih objekata i površina u promotivne, zaštitne i sigurnosne te dekorativne svrhe.
* Naši **instruktori imaju** **dugogodišnje iskustvo u radu** u Hrvatskoj i inozemstvu
* Kroz Program ćete steći i poduzetničke vještine, te potrebne informacije i upute kako bi se osposobili i za **pokretanje vlastitog poslovanja,**
* **Moguće je i zapošljavanje kod drugih poslodavaca, radno angažiranje putem tvrtke Eduard Lutz na odgovarajućim poslovima u Hrvatskoj kao i inozemstvu.**
* Osigurana vam je i **besplatna marketinška podrška i usluga**; polaznicima koji završe program bit će izrađen osobni **E-PORTFELJ, te dodatne pogodnosti i stručna potpora u daljnjem radu,**

Nove tehnologije, inovativna rješenja, znanja i vještine te rastuće potrebe tržišta u primjeni folija pružiti će Vam prednost na zahtjevnom tržištu rada i mogućnost zapošljavanja i samozapošljavanja.

**Početak realizacije svih programa**

Realizacija pojedinog programa započinje u Zagrebu ili drugoj lokaciji nakon završetka upisa i prijave odgovarajućeg broja polaznika svakog programa.

**Posebno povoljni uvjeti za članove vašeg sindikata i članove njihovih obitelji**

Sukladno potpisanom Sporazumu o poslovnoj suradnji između Obrazovne grupe Zrinski i vašeg sindikata, za pojedinačne) upisane polaznike odobravamo popust na cijenu pojedinog programa od 10 posto, a za grupne prijave (cjelovita grupa za pojedini program na određenoj lokaciji) popust je 20 posto.

Plaćanje je moguće izvršiti jednokratno, obročno ili putem kredita poslovne banke.

Članovi sindikata ostvaruju popust na osnovu predočenja članske iskaznice sindikata, a članovi njihovih obitelji na osnovu izdane potvrde od strane sindikata.